./data/phi1351/phi004/phi1351.phi004.perseus-lat2.xml
Cornelius Tacitus
sed insidiatores ab Othone in Germaniam, a Vitellio in urbem missi  utrisque frustra fuit, Vitellianis inpune, per tantam hominum multitudinem mutua ignorantia fallentibus: Othoniani novitate vultus, omnibus in vicem gnaris, prodebantur  Vitellius litteras ad Titianum fratrem Othonis composuit, exitium ipsi filioque eius minitans ni incolumes sibi mater ac liberi servarentur  et stetit domus utraque, sub Othone incertum an metu: Vitellius victor clementiae gloriam tulit